《赠沈方邺兼送之罗浮二首 其二》
清代·陈恭尹

挂帆东近列仙家，瑶室璇房路已赊。高瀑倚风时作雨，远峰含日半成霞。

山人散住茏葱竹，旅食多烹巨胜花。知有妇翁为鲍靓，不劳丹灶问丹砂。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。